Diari Oficial de la Generalitat Valenciana


Sumari del DOGV 7678, del 15-12-2015 (2015/10085)

ORDRE 3/2015, de 4 de desembre, de la Conselleria de Justícia, Administració Pública, Reformes Democràtiques i Llibertats Públiques, per la qual es modifica l'Ordre de 23 de juliol de 2001, de la Conselleria de Justícia i Administracions Públiques, que regula l'organització i el funcionament del sistema de peritatges judicials.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/2015/12/04/3/dof/vci/html**

### Dades del document

Número de DOGV
:   7678

Data del DOGV
:   15-12-2015

Secció del DOGV
:   I. DISPOSICIONS GENERALS

Número del document
:   2015/10717


Data del document
:   04-12-2015

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Ordre

Anàlisi jurídica

 Descriptors 

:   * Conselleria de Justícia, Administració Pública, Reformes Democràtiques i Llibertats Públiques
    * legislació

ORDRE 3/2015, de 4 de desembre, de la Conselleria de Justícia, Administració Pública, Reformes Democràtiques i Llibertats Públiques, per la qual es modifica l'Ordre de 23 de juliol de 2001, de la Conselleria de Justícia i Administracions Públiques, que regula l'organització i el funcionament del sistema de peritatges judicials. [2015/10816]  
L'Ordre de 23 de juliol de 2001, de la Conselleria de Justícia i Administracions Públiques, regula l'organització i el funcionament del sistema de peritatges judicials.  
En l'esmentada ordre s'estableix el preu per a l'exercici 2001 per cada perícia, que es fixa en 90,15 euros. Excepcionalment i amb l'informe favorable i raonat del col·legi professional competent, quan es considere que una perícia comporta una especial dificultat i cost per al pèrit designat, la Direcció General de Justícia de la Conselleria de Justícia i Administracions Públiques podrà resoldre el seu pagament al preu de 150,25 euros.  
Al llarg d'aquests anys, des dels distints àmbits professionals, els pèrits judicials han exercit una extraordinària labor de col·laboració amb els òrgans judicials de la Comunitat Valenciana, garantint el dret fonamental a la defensa i a la tutela judicial efectiva.  
Transcorregut aquest llarg període de temps sense haver revisat ni actualitzat els imports de les perícies, que ja en 2001 tenien un marcat caràcter social, es considera oportú revisar el preu establit en l'apartat onze de la referida Ordre de 23 de juliol de 2001, per a la seua aplicació en el present i futurs exercicis pressupostaris.  
Per a l'elaboració d'aquesta ordre s'ha seguit el procediment establit en l'article 43.1 de la Llei 5/1983, de 30 de desembre, del Consell, i s'ha donat audiència als col·legis professionals afectats.  
  
En virtut de tot això, fent ús de les atribucions conferides pels articles 28 i 37 de la Llei 5/1983, de 30 de desembre, del Consell, així com l'article 4 del Decret 154/2015, de 18 de setembre, del Consell, pel qual s'aprova el Reglament orgànic i funcional de la Conselleria de Justícia, Administració Pública, Reformes Democràtiques i Llibertats Públiques  
  
  
  
ORDENE  
  
Article únic. Modificació de l'Ordre de 23 de juliol de 2001  
Modificar l'apartat onze de l'Ordre de 23 de juliol de 2001, de la Conselleria de Justícia i Administracions Públiques, sobre organització i funcionament del sistema de peritatges judicials, i afegir-hi una disposició addicional única, que queden redactats tal com s'estableix a continuació en l'annex únic a aquesta ordre.  
  
  
DISPOSICIÓ FINAL  
  
Única. Entrada en vigor  
La present ordre entrarà en vigor l'endemà de la publicació en el Diari Oficial de la Comunitat Valenciana.  
  
València, 4 de desembre de 2015  
  
La consellera de Justícia, Administració Pública,   
Reformes Democràtiques i Llibertats Públiques  
GABRIELA BRAVO SANESTANISLAO  
  
  
  
ANNEX  
  
Onze  
El preu que es fixa per cada perícia és de 150 euros. Excepcionalment i amb l'informe favorable i raonat del col·legi professional competent, quan es considere que una perícia comporta una especial dificultat i cost per al pèrit designat, la Direcció General de Justícia, podrà resoldre el seu pagament al preu de 300 euros.  
  
  
DISPOSICIÓ ADDICIONAL  
  
Única. Actualització d'imports econòmics  
S'autoritza la persona titular de la direcció general que exercisca les competències en matèria de justícia, per a dictar les resolucions oportunes per a actualitzar els imports econòmics establits en la present ordre.


Còpia Permalink ELI